CELEX: C2005/031/54
Language: sk
Date: 2005-02-05 00:00:00
Title: Vec T-490/04: Žaloba podaná dňa 21. decembra 2004: Spolková republika Nemecko proti Komisii Európskych spoločenstiev

5.2.2005   
            
            
               SK
            
            
               Úradný vestník Európskej únie
            
            
               C 31/29
            
         Žaloba podaná dňa 21. decembra 2004: Spolková republika Nemecko proti Komisii Európskych spoločenstiev
   (Vec T-490/04)
   (2005/C 31/54)
   Jazyk konania: nemčina
   Spolková republika Nemecko, v zastúpení: W.-D. Plessing a T. Lübbig, advokát, podala 21. decembra 2004 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:
   
               —
            
            
               zrušil rozhodnutie Komisie zo dňa 20. októbra 2004 (K(2004)4001/3) o nemeckom právnom rámci v oblasti prípravných služieb pošty, najmä o prístupe sprostredkovateľov prepravujúcich zásielky vlastnými prostriedkami a konsolidátorov (firmy, ktoré zhromažďujú a triedia zásielky malých a stredných podnikov) do verejnej poštovej siete a s tým spojené osobitné tarify (BdKEP – Obmedzenia v oblasti prípravných služieb pošty);
            
         
               —
            
            
               zaviazal Komisiu Európskych spoločenstiev nahradiť trovy konania.
            
         Žalobné dôvody a hlavné tvrdenia
   Podľa napadnutého rozhodnutia je § 51 ods. 1 druhá veta bod 5 nemeckého poštového zákona, podľa ktorého patrí Deutsche Post AG na prechodnú dobu v rámci jej činnosti v oblasti prepravy listov výhradné právne postavenie (takzvaná výlučná licencia), v rozpore s článkom 86 ods. 1 ES v spojení s článkom 82 ES, keďže toto ustanovenie osobám podnikajúcim v oblasti prípravných služieb pošty, nezávisle na tom, či vystupujú ako sprostredkovatelia prepravujúci zásielky vlastnými prostriedkami pre jediného odosielateľa, alebo ako konsolidátori pre viacerých zákazníkov, zabraňuje, aby získali množstevné rabaty, a to za dodanie listových zásielok do listových centier Deutsche Post AG.
   Spolková republika Nemecko v žalobe podanej v súlade s článkom 230 ods. 2 ES namieta, že napadnuté rozhodnutie porušuje tak článok 82 ES, ako aj poštovú smernicu 97/67/ES (1) pretože:
   
               —
            
            
               Komisia chybne vychádza z predpokladu, že nemecké ustanovenie rozširuje výlučné postavenie poskytovateľa univerzálnych služieb Deutsche Post AG vo vyhradenej oblasti v neprospech poskytovateľov prípravných služieb pošty na predsunutom trhu pre prípravu pošty;
            
         
               —
            
            
               odlišné zaobchádzanie pri preprave odosielateľom vlastnými prostriedkami voči subjektom podnikajúcim v oblasti poštových služieb nepredstavuje žiadnu diskrimináciu v zmysle článku 82 ES resp. článku 12, piatej zarážky poštovej smernice;
            
         
               —
            
            
               a napadnuté rozhodnutie spôsobuje predčasný zásah do oblasti výlučnej licencie Deutsche Post AG vyhradenej prípustným spôsobom podľa článku 7 ods. 1 poštovej smernice.
            
         Okrem toho Spolková republika Nemecko uvádza, že napadnuté rozhodnutie nie je dostatočne zdôvodnené, čo odporuje článku 253 ES.
   
      (1)  Smernica 97/67/ES Európskeho parlamentu a Rady zo dňa 15. decembra 1997 o spoločných pravidlách rozvoju vnútorného trhu poštových služieb Spoločenstva a zlepšovaníkvality služieb (Ú. v. ES L 15, s. 14).